Legal Document

Category: 0

Text:
43. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΕΡΓΑΣΙΑΣ   ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ  ΚΑΙ ΥΓΕΙΑΣ – ΠΡΟΝΟΙΑΣ   Αριθ. Γ4α/Φ.201/1791  της 20/27 Μαΐου 1998 (ΦΕΚ Β΄517)  Προϋποθέσεις ίδρυσης και λειτουργίας Στέγης Ημιαυτόνομης Διαβίωσης Ατόμων με Ειδικές Ανάγκες. Έχοντας υπόψη: 1.Τις διατάξεις του άρθρ. 30 του Νόμ. 2072/92 «Ρύθμιση επαγγέλματος Ειδικού Τεχνικού προθετικών και ορθοτικών κατασκευών και λοιπών ειδών αποκατάστασης και άλλες διατάξεις» (Φ.Ε.Κ. 125/92, τ.Α). 2.Τις διατάξεις του Νόμ. 2240/1994 «Συμπλήρωση διατάξεων για την Νομαρχιακή Αυτοδιοίκηση και άλλες διατάξεις» (ΦΕΚ 153Α). 3.Τις διατάξεις του Νόμ. 2218/1994 «Ίδρυση Νομαρχιακής Αυτοδιοίκησης, τροποποίηση διατάξεων για την πρωτοβάθμια αυτοδιοίκηση και την περιφέρεια και άλλες διατάξεις» (ΦΕΚ 90Α).   Σελ. 68,42 Τεύχος 1303 Σελ. 64 4.Τις διατάξεις του άρθρ. 29Α του Νόμ. 1558/85 «Κυβέρνηση και Κυβερνητικά όργανα» (Φ.Ε.Κ. 137/85, τ.Α΄) όπως  προστέθηκε με το άρθρ. 27  του Νόμ. 2081/92 (Φ.Ε.Κ. 154/92, τ.Α.) και της παρ. 2 του άρθρ. 1, του Νόμ. 2469/97 (Φ.Ε.Κ. 38/97 τ.Α.). 5.Τις διατάξεις του άρθρ. 22 του Νόμ. 2362/95 (Φ.Ε.Κ. 247/27-11-95 Τ.Α΄). 6.Τις διατάξεις του Π.Δ/τος 138/1992 «Οργανισμός του Υπουργείου Υγείας και Πρόνοιας» (ΦΕΚ 68 τ.Α΄) όπως τροποποιήθηκε και συμπληρώθηκε μεταγενέστερα. 7.Την απόφαση του υπουργού Υγείας – Πρόνοιας ΔΥ.3α/οικ.78/4.10.1996 σχετικά με την ανάθεση αρμοδιοτήτων στους Υφυπουργούς Εμ. Σκουλάκη και Θ. Κοτσώνη. (Φ.Ε.Κ. 924/8/10/1996). 8.Την αριθ. 1107147/1239/0067/96 απόφαση ανάθεσης αρμοδιοτήτων στον Υφυπουργό Οικονομικών κ. Ν. Χριστοδουλάκη (Φ.Ε.Κ. 922/Β/96). 9.Το γεγονός ότι από την παρούσα κοινή υπουργική απόφαση δεν προκαλείται δαπάνη σε βάρος του κρατικού προϋπολογισμού ή προϋπολογισμού Ν.Π.Δ.Δ. Ορισμός – Σκοπός – Παρεχόμενες Υπηρεσίες Άρθρ.1.-1.Στέγη Ημιαυτόνομης Διαβίωσης Ατόμων με Ειδικές Ανάγκες (ΣΗΔ – ΑΜΕΑ) είναι το σύνολο των χώρων που διατίθενται για διαβίωση, ψυχική στήριξη και επανένταξη ατόμων με ειδικές ανάγκες (με κινητικές, αισθητηριακές αναπηρίες, νοητική υστέρηση, ψυχικές παθήσεις και διαταραχές) τα οποία μπορούν να ζουν αυτόνομα αλλά χρειάζονται απαραίτητα βοηθητικές υπηρεσίες. 35.Β.β.40-43 Άτομα με ειδικές ανάγκες - Υπερήλικες - Χρόνια Πάσχοντες     Ο θεσμός των ΣΗΔ βασίζεται στην αρχή της ανεξάρτητης διαβίωσης και του αυτοκαθορισμού του κάθε ατόμου σαν βασικό ανθρώπινο δικαίωμα, με στόχο την ανάπτυξη των δεξιοτήτων και ικανοτήτων των ΑΜΕΑ ώστε να διαβιούν πιο αυτόνομα και ενεργά στο κοινωνικό και φυσικό περιβάλλον ανεξάρτητα από τον βαθμό της αναπηρίας, το φύλο, την ηλικία, την εθνική προέλευση, τη σεξουαλική προτίμηση ή το θρήσκευμά τους. Τα άτομα αυτά υποστηρίζονται στην εκπαίδευση και την επαγγελματική τους αποκατάσταση. Η Στέγη Αυτόνομης Διαβίωσης οφείλει υποχρεωτικά να παρέχει στους φιλοξενούμενούς της:  υγιεινή, άνετη και ασφαλή διαβίωση, σε στέγη κατασκευασμένη σύμφωνα με τις οριζόμενες στο άρθρ. 6, τεχνικές προδιαγραφές για την κάλυψη των ειδικών αναγκών του φιλοξενούμενου.  δυνατότητα αυτοεξυπηρέτησης και αυτοπροστασίας με την ανάπτυξη των απαραίτητων τεχνικών βοηθημάτων – εξαρτημάτων στον χώρο φιλοξενούμενου, που επιτρέπουν την αυτόνομη διαβίωσή του.  διασφάλιση τροφής από τον ίδιο τον φιλοξενούμενο με επί τόπου παρασκευή ή άλλο εναλλακτικό τρόπο (CATERING).  ιατρική  στήριξη με περιοδική παρακολούθηση από γιατρούς ειδικοτήτων σχετικών με τις αναπηρίες των φιλοξενουμένων.  φροντίδα για την εισαγωγή σε κατάλληλο νοσηλευτικό ίδρυμα ή άλλες Υπηρεσίες όταν παρίσταται ανάγκη.  κοινωνική και ψυχολογική στήριξη μέσα από διάφορα προγράμματα που στοχεύουν στην ψυχική και κοινωνική αποκατάσταση των φιλοξενουμένων.  διασύνδεση με δίκτυο προγραμμάτων που αφορούν την επαγγελματική και κοινωνική αποκατάσταση των Ατόμων με Ειδικές Ανάγκες. 2.Για την λειτουργία Στέγης Ημιαυτόνομης Διαβίωσης από φυσικά, ΝΠΙΔ, κερδοσκοπικού ή μη χαρακτήρα, ΟΤΑ, Εκκλησία, απαιτείται άδεια ίδρυσης και άδεια λειτουργίας. Άδεια Ίδρυσης Άρθρ.2.-Α.1.Η άδεια ίδρυσης χορηγείται από τη Διεύθυνση ή το Τμήμα Κοινωνικής Πρόνοιας της Νομαρχιακής Αυτοδιοίκησης του τόπου εγκατάστασης της μονάδας, μετά την υποβολή των παρακάτω δικαιολογητικών: α. Αίτηση του φυσικού ή νομικού προσώπου, που αναγράφει τα στοιχεία του (ή τα στοιχεία του κατά το νόμο υπευθύνου του νομικού προσώπου), την επωνυμία, την έδρα και την προτεινόμενη δυναμικότητα της Σ.Α.Δ. β. Πλήρες  τοπογραφικό διάγραμμα και σειρά αρχιτεκτονικών σχεδίων σύμφωνα με την εγκύκλιο 98 του ΥΠΕΧΩΔΕ Απ. οικ. 82070/22-12-89 σύνταξη μελετών για την έκδοση οικοδομικής άδειας. γ. Πιστοποιητικό ή βεβαίωση νομιμότητας υφισταμένου κτιρίου στην περίπτωση όπου γίνεται διαρρύθμιση ή επέκταση σε υπάρχον κτίριο. δ. Τεχνική έκθεση του μηχανικού, σε δύο αντίγραφα, που εκτός των άλλων να περιλαμβάνει:  την περιγραφή της προσπελασιμότητας του οικοπέδου.  την κατάσταση των οδών προσπέλασης και το στάδιο προόδου εφαρμογής του εγκεκριμένου ρυμοτομικού σχεδίου.  τη δυνατότητα και την επάρκεια ύδρευσης, ηλεκτροδότησης, τηλεφωνικής σύνδεσης και αποχέτευσης.  πίνακα  τελειωμάτών χώρων και ο τρόπος κατασκευής του κτιρίου γενικότερα.  Τον αριθμό των ατόμων, που θα εξυπηρετεί η Στέγη Αυτόνομης Διαβίωσης καθώς και πλήρη περιγραφή όλων των τμημάτων της. ε. Υπεύθυνη δήλωση του Νόμ. 1599/86 του υπεύθυνου, στο όνομα του οποίου θα εκδοθεί η άδεια, που θα δηλώνει ρητώς τη συμμόρφωσή του με τα αναγραφόμενα στο παρόν άρθρο παρ. Β εδάφ. 2. στ. Πιστοποιητικό ποινικού μητρώου του φυσικού προσώπου, στο όνομα του οποίου θα εκδοθεί η άδεια ίδρυσης, ότι αυτό δεν έχει καταδικαστεί αμετάκλητα σε οποιαδήποτε ποινή για κακούργημα ή για ένα από τα πλημμελήματα της κλοπής, υπεξαιρέσεως, απάτης, εκβίασης, πλαστογράφησης, συκοφαντικής δυσφήμησης, παραχάραξης και παράβασης των διατάξεων, περί ναρκωτικών ή για έγκλημα που αναφέρεται στα ήθη ή δεν έχει στερηθεί λόγω καταδίκης για οποιαδήποτε αξιόποινη πράξη, των  πολιτικών του δικαιωμάτων και για όσο χρονικό διάστημα διαρκεί η στέρηση αυτή. Από τα παραπάνω δικαιολογητικά τα σχέδια υποβάλλονται σε δύο αντίγραφα. 2.Η Διεύθυνση (ή το Τμήμα) Κοινωνικής Πρόνοιας εγκρίνει ή απορρίπτει με αναλυτική αιτιολόγηση τα παραπάνω δικαιολογητικά σε διάστημα 3 μηνών. Μετά την έγκριση των σχεδίων από λειτουργική άποψη, υποβάλλεται στην αρμόδια Πολεοδομία (ή Πολεοδομικό Γραφείο) ο πλήρης φάκελος για έκδοση της Οικοδομικής Άδειας (μαζί με τα εγκεκριμένα από πλευράς λειτουργικότητας σχέδια). Για τα υπάρχοντα κτίρια, που έχουν νόμιμη οικοδομική άδεια, κατοικίας και εφ΄ όσον πληρούν τις προδιαγραφές της παρούσης, ακολουθούνται οι διατάξεις του Π.Δ. «Τρόπος έκδοσης οικοδομικών αδειών και έλεγχος των ανεγειρομένων οικοδομών» ΦΕΚ 795 – Δ/13.7.93 (Άρθρ. 6 και 4 παρ. α, β, γ και 5β). Σε κάθε άλλη περίπτωση άδειας, ακολουθείται η ίδια διαδικασία, αλλά εκδίδεται από το αρμόδιο Γραφείο Πολεοδομίας, η οικοδομική άδεια νέας χρήσης σύμφωνα με τις διατάξεις του άρθρ. 5 του ΓΟΚ Νόμ. 1577/85 όπως τροποποιήθηκε και συμπληρώθηκε.  (Μετά τη σελ. 68,42) Σελ. 68,43 Τεύχος 1303 Σελ. 65 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.43    Με την έκδοση οικοδομικής άδέιας και την υποβολή της εγκεκριμένης πλήρους αρχιτεκτονικής μελέτης στη Διεύθυνση (ή το τμήμα) Κοινωνικής Πρόνοιας, χορηγείται η άδεια ίδρυσης. Β. Για την Ίδρυση Στέγης Αυτόνομης Διαβίωσης είναι αναγκαία η ύπαρξη κατάλληλου οικοπέδου ή κτιρίου με οικόπεδο ανάλογης έκτασης. 1.Οι Στέγες Αυτόνομης Διαβίωσης μπορούν να ιδρύονται σε αστικές περιοχές αλλά και σε περιοχές εκτός σχεδίου πόλεως, αρκεί να υπάρχει το κατάλληλο οδικό δίκτυο για την απρόσκοπτη προσέγγιση των τροχοφόρων. Η περιοχή πρέπει να εξυπηρετείται η με αστική ή υπεραστική γραμμή λεωφορείων ή άλλων μέσων μαζικής μεταφοράς. Επίσης σε οικισμούς προ του 1923 αρκεί να εξασφαλίζονται οι απαραίτητες προϋποθέσεις προσπέλασης και λειτουργίας, και γενικά σε περιοχές με χρήση κατοικίας, ανεξάρτητα από τον οποιοδήποτε χαρακτηρισμό του από την κατά περίπτωση ισχύουσα Πολεοδομική Νομοθεσία (περιοχές αμιγούς κατοικίας, κατοικίας, περιοχές κατοικίας ιδιαίτερου φυσικού κάλους κλπ.). Συγκεκριμένα: α) Στις περιοχές εντός σχεδίου πόλης επιτρέπεται η ίδρυση της μονάδας σε οικόπεδα όπου επιτρέπεται και η χρήση κατοικίας οιασδήποτε μορφής. β) Η ίδρυση στέγης αυτόνομης διαβίωσης επιτρέπεται και σε περιοχές Τουριστικής Ανάπτυξης –όπως σε περιοχές οργανωμένης Τουριστικής Ανάπτυξης (ΠΟΤΑ) εντός ή εκτός σχεδίου πόλης. 2.Το γήπεδο της Στέγης Αυτόνομης Διαβίωσης θα  πρέπει, να  εκπληρώνει τους όρους χρήσης γης της ισχύουσας πολεοδομικής νομοθεσίας όσον αφορά την χρήση κατοικίας, να απέχει 300 τουλάχιστον μέτρα από την περίμετρο εγκεκριμένης βιομηχανικής ζώνης, θορυβώδη εργαστήρια και εν γένει ανθυγιεινές και οχληρές εγκαταστάσεις, όπως αυτές χαρακτηρίζονται από την κατά νόμο αρμόδια Επιτροπή, σύμφωνα με τις ισχύουσες υγειονομικές διατάξεις και να είναι δυνατόν να εξασφαλισθούν οι απαιτούμενες παροχές πόσιμου νερού, ηλεκτρικού ρεύματος και τηλεφώνου, από τα υπάρχοντα δίκτυα η με ίδια μέσα. Επιπλέον στο γήπεδο της Μονάδας Αυτόνομης Διαβίωσης θα πρέπει να εξασφαλίζεται άνετη προσπελασιμότητα με δρόμο τουλάχιστον 5,0 μέτρων πλάτος, ο οποίος θα έχει διαμορφωμένη στρώση και θα εξασφαλίζει προσπελασιμότητα σε κάθε είδος τροχοφόρου. Γ. Οι στέγες Αυτόνομης Διαβίωσης υπάγονται στις διατάξεις: 1.Του Κτιριοδομικού Κανονισμού στην κατηγορία χρήσης «Υγεία και Κοινωνική Πρόνοια» και του «Γενικού Οικοδομικού Κανονισμού». 2.Του κανονισμού Πυροπροστασίας νέων κτιρίων στην κατηγορία χρήσης Η.    Σελ. 68,44 Τεύχος 1303 Σελ. 66 3.Στο σχεδιασμό και τη διαμόρφωση των χώρων της Στέγης Αυτόνομης Διαβίωσης, θα πρέπει να λαμβάνεται υπόψη ο «Κανονισμός άρσης αρχιτεκτονικών εμποδίων από τα κτίρια Υγείας και Πρόνοιας, για την διευκόλυνση της  χρήσης τους από ανάπηρους και άτομα μειωμένης κινητικότητας» αλλά και τις οδηγίες σχεδιασμού για την αυτόνομη διαβίωση και διακίνηση των ατόμων με ειδικές ανάγκες του ειδικού γραφείου σχεδιασμού του ΥΠΕΧΩΔΕ. 4.Τις κατά περίπτωση (περιοχή) ισχύουσες διατάξεις για την εξασφάλιση των χώρων στάθμευσης αυτοκινήτων. Άδεια Λειτουργίας Άρθρ.3.-Για τη λήψη άδειας λειτουργίας Στέγης Αυτόνομης Διαβίωσης υποβάλλονται στη Διεύθυνση Κοινωνικής Πρόνοιας (ή το τμήμα) της περιοχής εφόσον ολοκληρωθεί η κατασκευή και ο εξοπλισμός του κτιρίου και του περιβάλλοντα χώρου και χορηγηθεί η βεβαίωση της Πυροσβεστικής Υπηρεσίας, τα παρακάτω δικαιολογητικά: 1.Αίτηση του προσώπου (φυσικού ή νομικού), στο όνομα του οποίου θα εκδοθεί η άδεια. 2.Αντίγραφο της οικοδομικής άδειας θεωρημένο από το γραφείο πολεοδομίας για την αποπεράτωση της οικοδομής και του περιβάλλοντα χώρου σύμφωνα με τον Νόμ. 1521/85 και την σχετική οδηγία Α.Π. 71755/9.10.90 και τις εκάστοτε ισχύουσες σχετικές διατάξεις. 3.Εσωτερικό κανονισμό λειτουργίας της ΣΑΔ. Στον εσωτερικό κανονισμό αναφέρονται μεταξύ των άλλων απαραίτητα, η δυναμικότητα της Σ.Α.Δ. κατά περίπτωση αναπηρίας, η στελέχωσή της, και οι παρεχόμενες υπηρεσίες. 4.Αντίγραφο της άδειας ίδρυσης της ΣΑΔ. Η άδεια λειτουργίας, εκδίδεται, με απόφαση του Νομάρχη, ύστερα από θετική γνωμοδότηση της κατά νόμο αρμόδιας Επιτροπής, ότι δηλαδή η ΣΑΔ συγκεντρώνει τους όρους και τις προϋποθέσεις της παρούσας απόφασης.  35.Β.β.43 Άτομα με ειδικές ανάγκες - Υπερήλικες - Χρόνια Πάσχοντες    Η απόφαση δημοσιεύεται στην Εφημερίδα της Κυβερνήσεως. Η αναθεώρηση της άδειας λειτουργίας είναι απαραίτητη, όταν μεταβάλλεται ένα από τα παρακάτω στοιχεία της ΣΑΔ.  Το καθεστώς ιδιοκτησίας της Στέγης.  Η Δυναμικότητα.  Ο Εσωτερικός κανονισμός.  Οι Εγκαταστάσεις της Στέγης όπως: Διαρρυθμίσεις, προσθήκες τμημάτων κλπ. Προϋποθέσεις φιλοξενίας Άρθρ.4.-4.1.Με την αίτηση φιλοξενίας κατατίθενται: α. Ιατρική βεβαίωση, στην οποία θα αναγράφεται ότι ο φιλοξενούμενος: 1.Δεν πάσχει από μολυσματική νόσο, ενεργό φυματίωση ή άλλο βαρύ νόσημα που να χρειάζεται ειδική καθημερινή νοσηλεία, 2. Φέρει σύνδρομο διανοητικής αναπηρίας, το οποίο δε φτάνει μέχρι διεγέρσεων, εκδηλώσεις επιθετικότητας και συχνές επιληπτικές κρίσεις. β. Έκθεση Κοινωνικής Έρευνας. (Δεν απαιτείται σε Στέγες κερδοσκοπικού χαρακτήρα) από τον κοινωνικό λειτουργό της Σ.Α.Δ. ή της Νομαρχ. Αυτοδιοίκησης ή άλλου Ν.Π.Δ.Δ. γ. Ιστορικό υποψηφίου ως προς την αναπηρία και το οικογενειακό του περιβάλλον. 4.2. Για κάθε φιλοξενούμενο τηρείται εμπιστευτικό ιστορικό, με όλα τα απαραίτητα στοιχεία. Μετά το τέλος της παραμονής κάθε φιλοξενούμενου στη ΣΑΔ, διατηρούνται τα στοιχεία του αρχείου τουλάχιστον για πέντε χρόνια. Δομή Σ.Α.Δ. Άρθρ.5.-1.Η ΣΑΔ είναι, ευέλικτος φορέας που αποτελείται από επιμέρους ενότητες. Κάθε ενότητα μεγίστης δυναμικότητας 36 ατόμων αποτελείται από: α. Διαμερίσματα: ως διαμέρισμα ορίζεται το σύνολο των χώρων προσωπικής διαβίωσης των φιλοξενουμένων. Εξυπηρετεί 1-2 και 3 άτομα και καλύπτει την ανάγκη ύπνου, διημέρευσης, φαγητού, μαγειρέματος και ατομικής υγιεινής. β. Μονάδες: 2-6 Διαμερίσματα (2-18 άτομα), με τους κοινόχρηστους χώρους (κοινό καθιστικό – τραπεζαρία, αποθήκη, πλυντήριο, φαρμακείο κλπ) συγκροτούν μια μονάδα. γ. Η Ενότητα αποτελείται από 1-6 μονάδες με τους απαραίτητους χώρους κεντρικής υποστήριξης (γραφεία διοίκησης, κεντρική αποθήκη κλπ.) συγκροτούν τη Στέγη Ημιαυτόνομης Διαβίωσης. 2.Όλοι οι χώροι της Μονάδας πλην τυχόν μηχανοστασίου, λεβητοστάσιου και αποθήκης καυσίμων χωροθετούνται αποκλειστικά σε ένα κτίσμα και είναι μεταξύ τους συνεπίπεδοι εφ΄ όσον βρίσκονται στον ίδιο όροφο, επιτρεπόμενης της παρεμβολής μιας βαθμίδας μέγιστου ύψους 2 εκ. και ενός κεκλιμένου επιπέδου μεγίστης κλίσης 5% και μεγίστου μήκους 9. Όλοι οι χώροι της Μονάδας επικοινωνούν μεταξύ τους με στεγασμένους διαδρόμους που επιτρέπουν ασφαλή διακίνηση και είναι ίσης κατασκευαστικής ποιότητας με τους χώρους  των Διαμερισμάτων. Η Στέγη Αυτόνομης Διαβίωσης μπορεί να συγκροτείται από Μονάδες που χωροθετούνται σε πλέον του ενός οικοδομικού τετραγώνου ή σε κτίσματα του ιδίου τετραγώνου, των οποίων τα οικόπεδα δεν είναι σε άμεση γειτνίαση. Σε κάθε περίπτωση θα πρέπει να εξασφαλίζεται η καλή λειτουργική επικοινωνία μεταξύ των μονάδων και των χώρων κεντρικής υποστήριξης της ενότητας. 3.Επιτρέπεται η ανάπτυξη πρόσθετων υποστηρικτικών εξυπηρετήσεων και τμημάτων (υγείας, άθλησης, αναψυχής, φυσικής αποκατάστασης κλπ) που απευθύνονται και στους φιλοξενούμενους της στέγης, και αναπτύσσονται σε πρόσθετους χώρους. Όλοι οι τυχόν επιπλέον χώροι οφείλουν να τηρούν τους κανόνες ασφάλειας και προσπελασιμότητας με τους κυρίως χώρους της Στέγης αλλά και τις εκάστοτε ισχύουσες ειδικές προδιαγραφές κατασκευής λειτουργίας και στελέχωσης για τα τμήματα αυτά. 4.Είναι δυνατή η τροφοδοσία της ΣΑΔ από εταιρεία παρασκευής και διάθεσης ετοίμων φαγητών,. Η ιδιαιτερότητα αυτή θα πρέπει να αναφέρεται στον κανονισμό λειτουργίας της ΣΑΔ. Κτιριολογικό πρόγραμμα – Μετρικά στοιχεία Άρθρ.6.-Όλοι οι οριζόμενοι χώροι αποσκοπούν στην άνετη, ασφαλή και ήρεμη παραμονή των φιλοξενουμένων στο χώρο της Στέγης. Τα μεγέθη των επιφανειών των χώρων είναι τα ελάχιστα και επιτρέπεται οποιαδήποτε επιπλέον ανάπτυξη των χώρων, πάντα με κριτήριο τη διευκόλυνση των φιλοξενουμένων. Ο προβλεπόμενος Συντελεστής Μικτής Επιφάνειας ανέρχεται από 0,45 έως 0,60 ανάλογα με τις ανάγκες του κτιριολογικού προγράμματος (ανελκυστήρες κ.λ.π.).                          (Μετά τη σελ. 68,44) Σελ. 68,45 Τεύχος 1303 Σελ. 67 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.43    Πίνακας 1: Απαιτούμενοι χώροι Μονάδας – Μέγιστη Δυναμικότητα 18 άτομα  α/α Χώρος επιφάνεια σε τ.μ. Παρατηρήσεις Μ1 2-6             Διαμερίσματα - όπως στους πίνακες 3, 3α & 4, 4α Μ2 Παρασκευή φαγητού - Κουζίνα 12,00 - Μ3 Χώρος κοινής διαβίωσης - γεύματος 15,00 ανάλογα με τη δυναμικότητα  ή 4,5 μ2/ φιλοξενούμενο Μ4 Αποθήκη 8,00  Μ5 Πλυντήριο - Στεγνωτήριο 8,00 Ανάλογα την δυναμικότητα έως και 2 χώροι,  Σύνολο 16 μ2 Μ6 Φαρμακείο  Ερμάριο 1,0 τρχ. Μέτρο Μ7 Κοινόχρηστο W.C. ΑΜΕΑ 4,00  Μ8 Χώρος Ακαθάρτων – Είδη καθαριότητας 3,00 Επιδαπέδια λεκάνη Μ9 Υπαίθριος χώρος - Εξώστης - Ανάλογα με τις συνθήκες Μ10 Κεντρική είσοδος – ανεμοφράκτης ή χώλ - Ανάλογα με τις συνθήκες Μ11 Κάθετη και οριζόντια κυκλοφορία - Ανάλογα με τις συνθήκες Μ12 Χώρος προσωπικού - Προαιρετικά Μ13 Χώρος θεραπείας - Προαιρετικά Μ14  Χώρος εκδηλώσεων & αναψυχής - Προαιρετικά  Πίνακας 2: Απαιτούμενοι χώροι για 1 Ενότητα Στέγης Ημιαυτόνομης Διαβίωσης, Μέγιστης Δυναμικότητας 36 Ατόμων  α/α Χώρος επιφάνεια σε τ.μ. Παρατηρήσεις Σ1 Μονάδες (1-6) - Βλέπε πίνακα 1 Σ2 Γραφείο Διοίκησης 10,00 - Σ3 Γραφείο Προσωπικού 15,00 - Σ4 Κεντρική Αποθήκη 15,00 - Σ5 2 κοινόχρηστα w.c. 9,50 - Σ6 Λοιποί βοηθητικοί χώροι - Όπως προκύπτουν  Πίνακας 3: Απαιτούμενοι χώροι για μονόκλινο διαμέρισμα για την φιλοξενία κινητής αναπηρίας  α/α Χώρος Επιφάνεια σε τ.μ. Παρατηρήσεις Δ1 Υπνοδωμάτιο 12,00 1 διαμερμ/φιλοξενμ. Κίνηση 2 αμαξιδίων + ερμάριο Δ2 προθάλαμος 4,00 - Δ3 Χώρος φαγητού - Κουζίνας 8,00  Περιέχει πάγκο κουζίνας(με ελάχιστο εξοπλισμό νεροχύτη, παροχή ζεστού νερού, Θερμαινόμενο στοιχείο για μαγείρεμα, ψυγείο ελαχίστου κυβισμού 15 λίτρων)  Κρεμαστό ντουλάπι ή ράφι Ειδικός εξοπλισμός Δ4 Λουτρό - W.C. 5,00        Σελ. 68,46 Τεύχος 1303 Σελ. 68 35.Β.β.43 Άτομα με ειδικές ανάγκες - Υπερήλικες - Χρόνια Πάσχοντες    Πίνακας 3α: Απαιτούμενοι χώροι για μονόκλινο διαμέρισμα μη κινητικά ανάπηρων  α/α Χώρος Επιφάνεια σε τ.μ. Παρατηρήσεις Δ1 Υπνοδωμάτιο 10,00 1 διαμερσμ./φιλοξενούμενο και ερμάριο Δ2 Προθάλαμος 2,00 - Δ3 Χώρος φαγητού - Κουζίνας 7,00 Περιέχει πάγκο κουζίνας (με ελάχιστο εξοπλισμό νεροχήτη, παροχή ζεστού νερού, Θερμαινόμενο στοιχείο για μαγείρεμα, ψυγείο ελάχιστου κυβισμού 15 λίτρων) κρεμαστό ντουλάπι ή ράφι. Ειδικός εξοπλισμός Δ4 Λουτρό– W.C. 4,00   Πίνακας 4: Απαιτούμενοι χώροι για δίκλινο διαμέρισμα για την φιλοξενία κινητικής αναπηρίας  α/α Χώρος Επιφάνεια σε τ.μ. Παρατηρήσεις Δ1 Υπνοδωμάτιο 20,00 Κίνηση 2 αμαξιδίων, ερμάρια Δ2 Προθάλαμος 4,00 - Δ3 Χώρος φαγητού - Κουζίνας 8,00 Περιέχει ,πάγκο κουζίνας (με ελάχιστο εξοπλισμό νεροχύτη, παροχή ζεστού νερού, Θερμαινόμενο στοιχείο για μαγείρεμα, ψυγείο ελάχιστου κυβισμού 15 λίτρων), κρεμαστό ντουλάπι ή ράφι, ειδικός εξοπλισμός Δ4 Λουτρό – W.C. 5,00 -  Πίνακας 4α: Απαιτούμενοι χώροι για δίκλινο διαμέρισμα για την φιλοξενία μη κινητικά ανάπηρων  α/α Χώρος Επιφάνεια σε τ.μ. Παρατηρήσεις Δ5 Υπνοδωμάτιο 16,00 Ερμάρια Δ6 προθάλαμος 2,00 - Δ7 Χώρος φαγητού - Κουζίνας 7,00  Περιέχει πάγκο κουζίνας (με ελάχιστο εξοπλισμό νεροχύτη, παροχή ζεστού νερού, Θερμαινόμενο στοιχείο για μαγείρεμα, ψυγείο ελάχιστου κυβισμού 15 λίτρων)  Κρεμαστό ντουλάπι ή ράφι Δ8 Λουτρό – W.C. 4,00 Ειδικός εξοπλισμός   ΓΕΝΙΚΕΣ ΠΑΡΑΤΗΡΗΣΕΙΣ:  Όλοι οι χώροι κάθε διαμερίσματος μπορεί να είναι σε ενιαία διάταξη. Το λουτρό – W.C. επιβάλλεται να απομονώνεται από τους υπόλοιπους  χώρους με ιδιαίτερη θύρα.  Η δημιουργία του τρίκλινου διαμερίσματος γίνεται με τον συνδυασμό ενός Μονόκλινου και ενός Δίκλινου υπνοδωματίου, (Δ1 και Δ5). Οι υπόλοιποι χώροι, εφ΄ όσον προβλέπεται φιλοξενία κινητικά αναπήρου, θα είναι οι Δ2, Δ3, Δ4 του πίνακα 3. Όταν δεν προβλέπεται φιλοξενία κινητικά αναπήρου θα είναι οι χώροι Δ6, Δ7, Δ8.  Είναι δυνατή η δημιουργία δίκλινου διαμερίσματος με τον συνδυασμό δυο χωριστών μονόκλινων δωματίων για κινητική αναπηρία, (πίνακας 3), ή μη κινητική αναπηρία, (πίνακας 3α). Οι υπόλοιποι χώροι, εφ΄ όσον προβλέπεται φιλοξενία κινητικά ανάπηρου θα είναι οι Δ2, Δ3, Δ4 του πίνακα 3. Όταν δεν προβλέπεται φιλοξενία κινητικά αναπήρου θα είναι οι χώροι Δ6, Δ7, Δ8.   Ελάχιστη διάσταση των Δωματίων – Κοιτώνων να είναι τα 3 μέτρα κατ΄ ελάχιστον.  Σε όλους τους χώρους του διαμερίσματος ανεξάρτητα από τις έξω κλιματολογικές συνθήκες πρέπει να εξασφαλίζεται θερμοκρασία 22ο c            (Μετά τη σελ. 68,46) Σελ. 68,47 Τεύχος 1303 Σελ. 69 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.43    Άρθρ.7.-Ειδικές κατασκευαστικές διατάξεις  Ανελκυστήρας ατόμων με ειδικές ανάγκες Εφόσον αναπτύσσονται μονάδες Στέγης Αυτόνομης Διαβίωσης σε όροφο και η προσπέλαση των Διαμερισμάτων πραγματοποιείται μέσω ανελκυστήρα, επιπλέον από ότι ορίζεται από τις οδηγίες του γραφείου μελετών για άτομα με ειδικές ανάγκες του ΥΠΕΧΩΔΕ σε ότι αφορά τους ανελκυστήρες και με γνώμονα την παροχή πυρασφάλειας σε περίπτωση εκδήλωσης πυρκαγιάς επιπρόσθετα ο/οι ανελκυστήρας/ες οφείλουν να τηρούν τις εξής προϋποθέσεις: 1.Καλή προστασία του μηχανοστασίου καθώς και του φρεατίου του ανελκυστήρα. Με τον όρο πυροπροστασία – νοείται η μείωση σε μηδενικό σχεδόν επίπεδο, του κινδύνου εκδήλωσης πυρκαγιάς στο μηχανοστάσιο του ανελκυστήρα και η ελαχιστοποίηση του κινδύνου εξάπλωσης του καπνού στα Χολ, προθαλάμους, φρεάτια ανελκυστήρων. 2.Πυροπροστασία του μηχανοστασίου του ανελκυστήρα. Οι τοίχοι του μηχανοστασίου του ανελκυστήρα πρέπει να έχουν δείκτη πυραντίστασης τουλάχιστον 2 ωρών και να διέπονται από τις σχετικές προδιαγραφές και κανονισμούς. Τα ανοίγματα αερισμού θα είναι τοποθετημένα με τρόπο ώστε να επιτυγχάνεται κυκλοφορία του αέρα και καλή απαγωγή της θερμότητας του χώρου. Δεν .πρέπει να είναι τοποθετημένα σε σημεία τα οποία μπορεί να επιτρέψουν την εξάπλωση της φωτιάς που οφείλεται σε ένα τμήμα του κτιρίου κοντά στον χώρο των ανελκυστήρων. Στην αντίθετη περίπτωση, η τοποθέτηση πυράντοχου διαφράγματος θα αποτρέπει την εξάπλωση της πυρκαγιάς μέσω των επικίνδυνων ανοιγμάτων. Στους διάφορους ορόφους: Πλατύσκαλα των ανελκυστήρων που ανήκουν σε προθαλάμους οι οποίοι συνιστούν πυροδιαμέρισμα κτιρίου. Επιτρέπεται να επικρατεί υπερπίεση στους προθαλάμους των ανελκυστήρων υπό την προϋπόθεση ότι δεν θα αποτελεί εμπόδιο στο άνοιγμα των θυρών των Χολ ή των προθαλάμων από τα άτομα με ειδικές ανάγκες. Στην αντίθετη περίπτωση, πρέπει να προβλεφθεί ένα σύστημα εξισορρόπησης των πιέσεων ούτως ώστε να επιτραπεί ο εύκολος χειρισμός αυτών των θυρών. Αξιοπιστία λειτουργίας: Το σύνολο των εξαρτημάτων που αποτελούν τον ανελκυστήρα θα ανταποκρίνεται στις απαιτήσεις ασφάλειας και καλής λειτουργίας που προβλέπονται από τους ισχύοντες κανονισμούς.  Διαφυγή κινδύνου – ιδιαίτερες απαιτήσεις: α) Πρέπει να δίνεται η δυνατότητα στους χρήστες της στέγης να διαφύγουν από το κτίριο με συνθήκες πλήρους ασφάλειας και ενδεχομένως χωρίς βοήθεια σε περίπτωση εκδήλωσης πυρκαγιάς. . Σελ. 68,48 Τεύχος 1303 Σελ. 70 β) Οι εξωτερικές θύρες των διαμερισμάτων των φιλοξενούμενων που είναι σε όροφο και είναι προσπελάσιμα μέσω ανελκυστήρα πρέπει να έχουν δείκτη πυραντίστασης δύο ωρών και να είναι αντιστοίχων καταλλήλων κατασκευαστικών προδιαγραφών γ) Ορίζεται τουλάχιστον ένας ανελκυστήρας όπως περιγράφεται στο παρόν άρθρο για κάθε 18 φιλοξενούμενους που στεγάζονται σε όροφο, και η διαφυγή τους, σε ισόγειο χώρο ή σε πεζοδρόμιο πραγματοποιείται μέσω ανελκυστήρα. δ) Σε υπαίθριες διαμορφώσεις ή σε ήδη υπάρχουσες διαμορφώσεις βαθμίδων σε κήπους ή άλλους υπαίθριους χώρους συνίσταται με σκοπό την παροχή πρόσβασης, η τοποθέτηση ανελκυστήρων κλιμάκων (stairlifts) ή άλλων μηχανικών μηχανισμών ανύψωσης – μετακίνησης. Οι μηχανισμοί αυτοί οφείλουν να έχουν πιστοποιητικό καταλληλότητας για μεταφορά προσώπων από την χώρα κατασκευής τους ή όποιων αντίστοιχων διεθνών οργανισμών προτύπων (π.χ. ISO).  Εξωτερική προσπελασιμότητα. Η προσπέλαση από το οδόστρωμα στο πεζοδρόμιο, θα πρέπει να πραγματοποιείται με χαμήλωμα του ρείθρου, προτεινόμενου σε ορισμένες περιπτώσεις με κεκλιμένο επίπεδο προς την είσοδο του κτιρίου. Προσπελάσιμοι οφείλουν να είναι και οι χώροι στάθμευσης. Από αυτούς ένας τουλάχιστον ειδικών προδιαγραφών για την χρήση του από τα ΑΜΕΑ θα είναι μόνιμα ελεύθερος για την επιβίβαση από αποβίβαση ΑΜΕΑ. Στην πρόσβαση από το επίπεδο του πεζοδρομίου προς τον χώρο της εισόδου, της Στέγης δεν πρέπει να υπάρχει σκαλοπάτι ή όποιο άλλο υψομετρικό εμπόδιο. Όπου είναι αναγκαία η κατασκευή κεκλιμένου επιπέδου αυτό πρέπει να έχει κλίση το πολύ 6%.   35.Β.β.43 Άτομα με ειδικές ανάγκες - Υπερήλικες - Χρόνια Πάσχοντες    Ισχύουν κατά τα λοιπά οι οδηγίες σχεδιασμού για την αυτόνομη διακίνηση και διαβίωση ατόμων με ειδικές ανάγκες, του γραφείου μελετών για άτομα με ειδικές ανάγκες, του Υπουργείου Περιβάλλοντος Χωροταξίας και Δημοσίων Έργων ειδικά σε ότι αφορά: - Κλίμακες ή σκάλες - Ράμπες ατόμων και αμαξιδίων - Ανελκυστήρες – αναβατόρια - Η/Μεγκαταστάσεις - Σήμανση - Έπιπλα - Εξοπλισμός - Είδη Υγιεινής - Ειδικές Στηρίξεις - Χειρολαβές - Ειδικές απαιτήσεις κτιρίου, (κουφώματα, ποδιές, πρίζες, διακόπτες, κουδούνια, πόμολα, κ.λ.π.). Σύμφωνα με τις ελληνικές προδιαγραφές ή άλλων κρατών μελών της Ευρωπαϊκής Ένωσης ή κοινών κοινοτικών (Ε.Ε.) προδιαγραφών.  Όλοι οι χώροι μιας Στέγης Αυτόνομης Διαβίωσης (πλην του χώρου αποθήκευσης καυσίμων, μηχανοστασίων, λεβητοστασίων, βοηθητικών υπογείων) πρέπει να είναι προσπελάσιμοι από χειριστές αναπηρικών αμαξιδίων. Η προσπέλαση – κυκλοφορία πραγματοποιείται είτε από οριζόντια πρόσβαση, είτε μέσω κεκλιμένων επιπέδων, ή μέσω ανελκυστήρων όπως παραπάνω προδιαγράφθηκαν.  Πρόσβαση σε οποιοδήποτε χώρο της ΣΑΔ (πλην του χώρου αποθήκευσης καυσίμων, μηχανοστασίων, λεβητοστασίων, βοηθητικών υπογείων) η οποία γίνεται αποκλειστικά μέσω κλίμακας δεν επιτρέπεται. Διάρθρωση υπηρεσιών – στελέχωση Άρθρ.8.-Οι υπηρεσίες της ενότητας ΣΑΔ αποτελούν Διεύθυνση η οποία συγκροτείται από δύο τμήματα. α) Διοικητικές υπηρεσίες, τμήμα αρμόδιο για το χειρισμό κάθε θέματος που αναφέρεται στη γενική κατάσταση του προσωπικού στα οικονομικά καθώς και για το χειρισμό θεμάτων γραμματείας. β) Υπηρεσίες Στήριξης και Αποκατάστασης για την φροντίδα των φιλοξενουμένων, τμήμα αρμόδιο για την ιατρική και κοινωνική στήριξή τους. Στα πλαίσια των υπηρεσιών υποστήριξης μπορεί επίσης να λειτουργήσει και η κινητή μονάδα της κατ΄  οίκον φροντίδας. Η στελέχωση της ΣΑΔ θα πρέπει να περιλαμβάνει τουλάχιστον τις ακόλουθες θέσεις:  Μια  θέση διοικητικού υπευθύνου, ο οποίος μπορεί να είναι τουλάχιστον πτυχιούχος ΤΕΙ ή ΑΕΙ, κατεύθυνσης κοινωνικών ή Διοικητικών Επιστημών.  Μια θέση Επιστημονικού υπεύθυνου ο οποίος θα πρέπει να είναι πτυχιούχος ΤΕΙ ή ΑΕΙ κατεύθυνσης Κοινωνικών Επιστημών και να διαθέτει άδεια άσκησης επαγγέλματος, εάν απαιτείται, ή ειδικευμένος γιατρός που γνωρίζει την αντίστοιχη αναπηρία.  Δύο Θέσεις του κλάδου ΤΕ Νοσηλευτικής.  Μία θέση του κλάδου ΥΕ Οικογενειών Βοηθών (με κατάρτιση αντίστοιχη σε εξουσιοδοτημένο φορέα) ανά 12 φιλοξενούμενους.  Μία θέση του κλάδου Ιατρών με ειδικότητα Φυσιάτρου, ή Οφθαλμίατρου ή Ορθοπεδικού, ανάλογα με την φιλοξενούμενη αναπηρία, μερικής απασχόλησης (ωρομίσθιος) προαιρετικά.  Μία θέση του κλάδου ΠΕ Ψυχολόγων μερικής απασχόλησης (ωρομίσθιος) προαιρετικά.  Μία θέση του κλάδου ΤΕ Φυσιοθεραπευτών ή Εργοθεραπευτών μερικής απασχόλησης (ωρομίσθιος) προαιρετικά.  Σε περίπτωση φιλοξενίας ψυχικά ασθενούς (ανεξάρτητα από την ύπαρξη ή μη άλλης αναπηρίας) υποχρεούται να επιδεικνύει ανά τρίμηνο, στον Επιστημονικά υπεύθυνο της Σ.Α.Δ. βεβαίωση εξέτασης από τα εξωτερικά ιατρεία Νοσηλευτικού Ιδρύματος του Ε.Σ.Υ. που να βεβαιούται η δυνατότητά του διαβίωσης στην Σ.Α.Δ. Η όλη διαδικασία καλύπτεται αυστηρά από το Ιατρικό Απόρρητο. Το προσωπικό της ΣΑΔ προσαυξάνεται με το επί πλέον προσωπικό των ειδικών τμημάτων που πιθανόν να αναπτυχθούν αλλά και αυτό που είναι απαραίτητο για την κατ΄ οίκον παροχή υπηρεσιών κοινωνικής φροντίδας. Συγκεκριμένα η ανάπτυξη προγράμματος κατ΄ οίκον βοηθείας απαιτεί: Μία θέση του κλάδου ΤΕ ή ΠΕ Κοινωνικής Εργασίας ανά 30 εξυπηρετούμενους. Μία θέση του κλάδου ΤΕ Νοσηλευτικής ανά 15 εξυπηρετούμενους. Μία θέση του κλάδου Υ.Ε. Οικογενειακών Βοηθών (με αντίστοιχη κατάρτιση) ανά 8 εξυπηρετούμενους. Σε κάθε περίπτωση ο αριθμός και η ειδικότητα του προσωπικού αναφέρεται στον κανονισμό λειτουργίας της ΣΑΔ. ΝΠΔΔ Άρθρ.9.-1.Οι προδιαγραφές που αφορούν τους χώρους, την στελέχωση, τα φιλοξενούμενα άτομα και την ασφάλειά τους, ισχύουν και για τα ΝΠΔΔ και πρέπει να λαμβάνονται υπόψη κατά την σύσταση ΝΠΔΔ, τα οποία θα λειτουργούν και Στέγη Αυτόνομης Διαβίωσης ή κατά την τροποποίηση Οργανισμών ΝΠΔΔ που θέλουν να συμπεριλάβουν στο σκοπό τους την λειτουργία Στέγης Αυτόνομης Διαβίωσης. Έναρξη ισχύος Άρθρ.10.-Η ισχύς της παρούσης αρχίζει από τη δημοσίευσή της στην εφημερίδα της Κυβερνήσεως. Μετά τη δημοσίευση αυτή κάθε άλλη σχετική απόφαση παύει να ισχύει.   (Μετά τη σελ. 68,48) Σελ. 68,49 Τεύχος 1303 Σελ. 71 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.43